OpenLLM-France/wikimedia huggingface dataset:
# Aho

    Artikulu hau anatomiari buruzkoa da; beste esanahietarako, ikus «Aho (ebakitze-tresnarena)».
Ahoa digestio-aparatuaren sarreran dagoen organoa da, aurpegian kokatutakoa sudurraren azpian eta kokotsaren gainean gizakiengan.
Barrualdea mihiak, listu guruinek eta hortzek osatzen dute, kanpoaldean ezpainak dauden bitartean.
Odontologia alde batetik eta dermatologia eta kirurgia plastikoa espezialitate medikoak bestetik ahoaren gaixotasunez arduratzen dira.

## Fisiologia

Ahoak funtzio garrantzitsuak betetzen ditu gizakiarengan:
* Giza elikadura.
* Dastamena.
* Hizkuntza: ahotsaren bidez.

## Anatomia

Gizaki helduek 32 hortz dituzte ahoan.

## Lotutako gaixotasunak

* Estomatitis.
* Glositis.
* Txantxarra edo karies.

## Kanpo estekak

* Datuak: Q9635
* Multimedia: Mouths / Q9635
# Ahnsbeck

Ahnsbeck Alemaniako udalerria da. Saxonia Beherea estatuan kokatuta dago, [[Celle barrutia|Celle]] barrutian. 2014an 1.658 biztanle zituen 20,59 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q402327
* Multimedia: Ahnsbeck / Q402327
# Aho-flora

Aho-flora, ahoko flora edo aho-mikrobiota ahoan bizi den mikroorganismoen multzoari deritzo. Mikrobio horiek harreman sinbiotiko edo komentsalista mantendu ohi dute ostalariarekin. Mikrobio hauen artean, kopuruari dagokionez, bakterioak dira garrantzitsuenak.
Ahoak mikrobio asko ditu. Txikia izan arren, habitat ezberdinak ditu (hortzak, hortzoiak, listua, mingaina, etab), mikrobio aerobioak zein anaerobioak bilduz. Azpimarratu behar da, gainera, bakterioentzat oso habitat egokia dela, elikagai ugari baititu. Bakterio gehienak ahoko egiturei atxikitzen dira benetako biogeruzak sortuz.
Organismoaren immunitate-sistemak ahoko flora bakteriarra kontrolpean mantentzen du, alboko ehunen kolonizazio bakteriarra saihestuz. Oreka dinamikoa dago aho-flora eta ostalariaren immunitate-sistemaren artean

## Jaioberriaren aho-flora

Ume jaioberrien ahoak ez du inongo mikrobiorik, baina laster bakterio batzuek (batez ere aerobioek eta anaerobio fakultatiboek) kolonizatzen dute. Lehenengo hortzak agertzen direnean (bizitzaren lehenengo urtean), aho-mikrobiotan aldaketa esanguratsuak gertatzen dira, eta mikrobio anaerobioak nagusitzen hasten dira. Horren arrazoia da anaerobioek aldeko habitat aurkitzen dutela hortz-zirrikituetan, oxigenorik gabeko eremua baitira. Ziur aski eremu horren giro anaerobioa lertzoak sortzen duen geruzaren ondorioa da.
Lertzoa hortz-esmaltean pilatzen den substantzia da, elikagaien hondarrez osatua. Aho-higiene eskasa duten gizabanakoengan garapen handia izan dezake. Mikroorganismo ugari ditu, aerobioak kanpoaldean eta anaerobioak edo mikroaerofiloak barrualdean.

## Ahoko bakterioak

Gizabanako osasuntsu baten ahoak bakterio asko ditu, genero desberdinetakoak: estreptokokoak (batez ere, Streptococcus salivarius, Streptococcus mutans eta Streptococcus sanguinis), laktobaziloak, estafilokokoak, espiroketak (Borrelia eta Treponema), Bacteroides, Fusobacterium eta Actinomyces, besteak beste. Onddoen artean, Candida generokoak.
Ahoaren patogenoei dagokienez, hauek dira kaltegarrienak: Streptococcus mutans eta Streptococcus sobrinus (txantxarraren eragileak) eta Treponema denticola eta Bacteroides gingivalis (gingibitisa eta gaixotasun periodontalaren eragileak). Candida onddoak, bestalde, immunitate-sistema oso ahulduta duten gaixoengan infekzio oportunista eragin dezake (ahoko kandidiasia).

## Erreferentziak

* ↑ Albero, Josu: Mikrobioen mundu liluragarria, EHUak argitaratuta (2019) 62 orr. ISBN: 978-84-1319-082-2
* ↑ Rogers A H (editor). (2008). Molecular Oral Microbiology. Caister Academic Press
* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua:777-778 orr.
* ↑ Ingraham, J. eta Ingraham, C.: Introducción a la microbiología, vol. II, ed. Reverté (1998): 554-555 orr.

## Kanpo estekak

* Datuak: Q450090
# Acanthochelys

Acanthochelys Chelidae familiako dortoka genero bat da. Uruguai, Brasil, Paraguai, Bolivia eta Argentinan bizi dira.

## Espezieak

* Acanthochelys macrocephala (Rhodin, Mittermeier & McMorris, 1984)
* Acanthochelys pallidipectoris (Freiberg, 1945)
* Acanthochelys radiolata (Mikan, 1820)
* Acanthochelys spixii (Duméril & Bibron, 1835)

## Kanpo estekak

* Datuak: Q1932390
* Multimedia: Acanthochelys / Q1932390
* Espezieak: Acanthochelys
# Acanthochelys radiolata

Acanthochelys radiolata Acanthochelys generoko animalia da. Narrastien barruko Chelidae familian sailkatuta dago.

## Erreferentziak

* ↑ The Species 2000 and ITIS Catalogue of Life

## Ikus, gainera

* Acanthochelys
* Chelidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q2578186
* Multimedia: Acanthochelys radiolata / Q2578186
* Espezieak: Acanthochelys radiolata
# Acquaro

Acquaro Italiako udalerri bat da. Vibo Valentiako probintzian kokatuta dago, Calabria eskualdean. 1.843 biztanle ditu, 25,25 kilometro koadroko azaleran banatuta.

## Mugakideak

Acquarok honako udalerri hauekin egiten du muga:
Arena Dasà Fabrizia San Pietro di Caridà Dinami

## Kanpo estekak

* Datuak: Q54695
* Multimedia: Acquaro / Q54695
# Acqualagna

Acqualagna Italiako udalerri bat da. Pesaro eta Urbinoko probintzian kokatuta dago, Markak eskualdean. 4.151 biztanle ditu, 50,69 kilometro koadroko azaleran banatuta.

## Mugakideak

Acqualagnak honako udalerri hauekin egiten du muga:
Cagli Urbania Urbino Piobbico Fermignano

## Kanpo estekak

* Datuak: Q190164
* Multimedia: Acqualagna / Q190164
# Acquanegra Cremonese

Acquanegra Cremonese Italiako udalerri bat da. Cremonako probintzian kokatuta dago, Lombardia eskualdean. 1.120 biztanle ditu, 9,22 kilometro koadroko azaleran banatuta.

## Mugakideak

Acquanegra Cremonesek honako udalerri hauekin egiten du muga:
Grumello Cremonese ed Uniti Sesto ed Uniti Spinadesco Crotta d'Adda

## Kanpo estekak

* Datuak: Q42403
* Multimedia: Acquanegra Cremonese / Q42403
# Acquappesa

Acquappesa Italiako udalerri bat da. Cosenzako probintzian kokatuta dago, Calabria eskualdean. 1.737 biztanle ditu, 14,45 kilometro koadroko azaleran banatuta.

## Mugakideak

Acquappesak honako udalerri hauekin egiten du muga:
Cetraro Fagnano Castello Mongrassano Guardia Piemontese

## Kanpo estekak

* Datuak: Q53818
* Multimedia: Acquappesa / Q53818
# Acquafredda

Acquafredda Italiako udalerri bat da. Bresciako probintzian kokatuta dago, Lombardia eskualdean. 1.518 biztanle ditu, 9,55 kilometro koadroko azaleran banatuta.

## Mugakideak

Acquafreddak honako udalerri hauekin egiten du muga:
Carpenedolo Casalmoro Castel Goffredo Remedello Calvisano Visano

## Kanpo estekak

* Datuak: Q103402
* Multimedia: Acquafredda / Q103402
# Acquanegra sul Chiese

Acquanegra sul Chiese Italiako udalerri bat da. Mantuako probintzian kokatuta dago, Lombardia eskualdean. 2.683 biztanle ditu, 28,01 kilometro koadroko azaleran banatuta.

## Mugakideak

Acquanegra sul Chiesek honako udalerri hauekin egiten du muga:
Asola Bozzolo Calvatone Canneto sull'Oglio Marcaria Mariana Mantovana Redondesco

## Kanpo estekak

* Datuak: Q43023
* Multimedia: Acquanegra sul Chiese / Q43023
# Acquarica del Capo

Acquarica del Capo Italiako udalerri bat da. Lecceko probintzian kokatuta dago, Apulia eskualdean. 4.653 biztanle ditu, 18,7 kilometro koadroko azaleran banatuta.

## Mugakideak

Acquarica del Capok honako udalerri hauekin egiten du muga:
Presicce Ruffano Specchia Taurisano Ugento

## Kanpo estekak

* Datuak: Q52108
* Multimedia: Acquarica del Capo / Q52108
# Acquafondata

Acquafondata Italiako udalerri bat da. Frosinoneko probintzian kokatuta dago, Lazio eskualdean. 261 biztanle ditu, 25,32 kilometro koadroko azaleran banatuta.

## Mugakideak

Acquafondatak honako udalerri hauekin egiten du muga:
Filignano Pozzilli Viticuso Vallerotonda

## Kanpo estekak

* Datuak: Q116370
* Multimedia: Acquafondata / Q116370
# Acquaformosa

Acquaformosa Italiako udalerri bat da. Cosenzako probintzian kokatuta dago, Calabria eskualdean. 988 biztanle ditu, 22,71 kilometro koadroko azaleran banatuta.

## Mugakideak

Acquaformosak honako udalerri hauekin egiten du muga:
Lungro San Donato di Ninea Altomonte

## Kanpo estekak

* Datuak: Q53816
* Multimedia: Acquaformosa / Q53816
# Acquapendente

Acquapendente Italiako udalerri bat da. Viterboko probintzian kokatuta dago, Lazio eskualdean. 5.266 biztanle ditu, 131,61 kilometro koadroko azaleran banatuta.

## Mugakideak

Acquapendentek honako udalerri hauekin egiten du muga:
Allerona Castel Giorgio Castel Viscardo Grotte di Castro Onano Proceno San Lorenzo Nuovo San Casciano dei Bagni Sorano

## Kanpo estekak

* Datuak: Q159474
* Multimedia: Acquapendente / Q159474
# Ainhoa Beola

Ainhoa Beola Olaziregi (Donostia, 1967ko azaroaren 24a - ) gipuzkoar politikaria da, Aralar alderdikoa. Euskal filologian eta pedagogian lizentziatua da. Generoari buruzko masterra ere burutu du Bartzelonako Unibertsitatean internet bidez. Euskal filologian liburu eta artikulu zenbaiten egilea da.
Zuberoako hizkera jaso eta lantzen egindako lanaren ondoren, urteak eman ditu Latinoamerikako hainbat herrialdeetan emakume taldeekin lanean.
Viqueko Unibertsitatean genero eta garapeneko masterrean irakaslea da, eta berdintasun ardurak daramatza hainbat eremutan. Gaur egun Gipuzkoako batzarkidea da EH Bilduren izenean.
* Datuak: Q12252929
* Multimedia: Ainhoa Beola / Q12252929
# Ainhoa Azurmendi Etxegaray

Ainhoa Azurmendi Etxegaray (Hernani, Gipuzkoa, 1978) kirolari ohia, kirol ahulkularia eta Euskal Herriko Unibertsitateko irakaslea eta ikertzailea da.

## Bizitza
### Formakuntza

Psikologian Lizentziatua (2001), Emakume eta Gizonen Berdintasunaren Gaineko Masterra (2003), Jarduera Fisikoa eta Kirolaren Psikologian Unibertsitate Aditua (2006), eta Psikologian Doktorea (2016). Espainiako Psikologiaren Batzorde Orokorreko Kirolaren Psikologian Aditu-akreditazioa eskuratu zuen 2018an.

### Lan ibilbidea

Psikologia Fakultatean irakasle da eta kirolaren psikologia irakasgaia ematen du. Irakasle lana kirol aholkularitzarekin uztartzen du Avento enpresan, non 2005etik lan egiten duen.
Kirolean genero ikuspegia txertatzen aditua da, eta arlo honekin zer ikusia duten proiektuak egin ditu toki, lurralde, autonomía, estatu eta nazioarte mailako erakunde publikoentzat. 2001tik Europako Kontseiluarekin lankidetzan aritu da kirolean emakume eta gizonen berdintasuna sustatzeko programen diseinuan; 2008 eta 2017 artean psikologia irakasgaia eman zuen hainbat kirol federazioetako teknikariei eskaintzen zaizkien ikastaroetan. Egun, kirol elkarte eta federazioei aholkularitza psikologikoa eskaintzen die gai ezberdinetan, hala nola: lidergoa eta talde kohesioa; motibazioa; gatazken konponketa; sexu jazarpena eta gehikeria kirolean; etab.

## Argitalpenak
### Aldizkariak

* Medidas de apoyo para las deportistas de alto nivel. Emakunde, 0214-8781, zenb.. 83, 2012, or. 1
* La práctica deportiva de las mujeres y hombres como ámbito de intervención de las Instituciones Públicas Vascas. Inguruak: Soziologia eta zientzia politikoaren euskal aldizkaria = Revista vasca de sociología y ciencia política, 0214-7912, zenb. 41, 2005,or.. 159-174

### Liburuak

* Guía para incorporar la Igualdad en la gestión de las Federaciones deportivas. Silvia Ferro López, eta Gorka Leunda Azurmendirekin elkarlanean. Ministerio de Educación Cultura y Deporte, Subdirección General de Documentación y Publicaciones, 2012.

## Erreferentziak

* ↑ «AINHOA AZURMENDI ECHEGARAY - Universidad del País Vasco / Euskal Herriko Unibertsitatea» ekoizpen-zientifikoa.ehu.eus (Noiz kontsultatua: 2024-03-11).
* 1 2 3 «Psikologiako Gradua - Irakasleak - Graduak - UPV/EHU» Graduak (Noiz kontsultatua: 2024-03-11).
* ↑ Ainhoa Azurmendi Echegaray – III CONGRESO MUJERES Y DEPORTE 2023. (Noiz kontsultatua: 2024-03-11).
* 1 2 «Ainhoa Azurmendi Echegaray» Dialnet (Noiz kontsultatua: 2024-03-11).

## Kanpo estekak

* Elkarrizketa: Kirolean estereotipoak irauli egin behar ditugu Anboto, 2016.03.08
* Kirol-epaile eta entrenatzaile izateko ibilbidea, oztopoz betea emakumeentzat Campusa, 2017
* Ainhoa Azurmendi, Psikologia, kirola, genero ikuspegia YouTube
* Indarkeria kirolean YouTube
* Datuak: Q124814869
# Ainhoa Aznarez

Ainhoa Aznarez Igarza (Iruñea, 1970eko abuztuaren 4a) nafar haur hezitzailea eta Ahal Dugu politikari bat da. Aurretik, UGT sindikatuan aritua da, eta 2003-2007 artean Iruñeko Udaleko PSNko zinegotzia ere izan zen, gerora Ahal Dugu alderdira igaroz.
2015eko ekainaren 17an Nafarroako Parlamentuko lehendakari aukeratu zuten, izendapen hitzaldian bere burua euskaldun, feminista eta errepublikar gisa definituz.

## Biografia

Aita nafarra du, Mélidakoa, eta ama gipuzkoarra, antzuolarra. Lau urte izan artean Antzuolan (Gipuzkoa) bizi izan zen Ainhoa eta ondoren Iruñeara joan zen bizitzera. Ikasketak gazteleraz eta euskaraz egin zituen eta Haur Hezkuntzako irakasle ikasketak egin zituen. Horrela Eguesko haur eskolan lan egin zuen boluntario gisa.
18 urte zituela Afrikara joan zen kooperante gisa. Gaztetatik ekintza sozialeko taldeetan murgildu zen, Aldaketa Sozialaren Asanbladan eta Ezkerreko Junta Errepublikarrean esate baterako.
Gaur egun Badoztainen bizi da, Eguesibarren, Iruñetik gertu.

## Ibilbide politikoa

UGT sindikatuan euskara klaseak ematen aritu ondoren Iruñeko udaletxean zinegotzi aukeratua izan zen 2003an. Nafarroako Alderdi Sozialistan independente gisa aritu zen. Zinegotzi zela Ahotsak taldean hartu zuen parte beste alderdietako hainbat emakumezko aipagarrirekin batera. Honek hautsak harrotu zituen bere alderdian. Mariposas en el hierro (2012) Ahotsaken inguruko dokumentala da eta bertan agertzen da Ainhoa Aznarez. PSN, Nafarroa Bai eta Ezker Batuarekin koalizioa eratzear egon ziren 2007an baina PSOEk aliantza hori onartu ez zuenean alderditik ateratzea erabaki zuen.
2014an Nafarroako Ahal Dugu alderdian sartu zen eta Nafarroako Parlamenturako hauteskundetan diputatu atera zen. 2015eko ekainaren 17an parlamentuko presidentea izan zen 2019 artean.

## Erreferentziak

* ↑ (Gaztelaniaz) Podemos Portal de Transparencia: Ainhoa Aznarez Igarza
* 1 2 «'Presidente euskalduna, feminista eta errepublikazalea naiz'» Argia (Noiz kontsultatua: 2022-02-02).
* ↑ «Ainhoa Aznarez Igartza: "Pasioz eta pazientziaz egingo ditugu gauzak" - Debagoiena» Goiena.eus (Noiz kontsultatua: 2022-02-02).
* ↑ (Gaztelaniaz) Noticias, Diario de. «“Que nadie tenga miedo, este Parlamento va a dar más voz a la ciudadanía pero no va a haber ninguna revolución”» www.noticiasdenavarra.com (Noiz kontsultatua: 2022-02-02).
* ↑ Velte, Samara. «Ahotsak ozen itzuli dira» Berria (Noiz kontsultatua: 2022-02-02).
* ↑ «'Euskal Herria da gure herria eta Nafarroa gure estatua'» Argia (Noiz kontsultatua: 2022-02-02).
* ↑ «Festival de San Sebastián» sansebastianfestival (Noiz kontsultatua: 2022-02-02).
* Datuak: Q20798132
* Multimedia: Ainhoa Aznárez / Q20798132
# Ainhoa Artolazabal

Ainhoa Artolazabal Royo (Tolosa, 1972ko martxoaren 6a -) euskal txirrindulari ohia da.
Bartzelonako Olinpiar Jokoetan parte hartu zuen.

## Biografia

Nekane eta Josune ahizpak txirrindulariak ere baziren baina ezin zuten Ainhoaren maila ailegatu.
Artolazabal 2000 urtean Espainiako entrenatzailea zen eta egun amateurrak entrenatzen dabil

## Palmaresa

| Urtea | Txapelketa | Emaitza |
| 1989 | Munduko Junior Txapelketa | 52.a |
| 1991 | Espainiako txapelketa | 2.a |
| 1991 | Mallorcako Itzulia | Etapa |
| 1991 | Munduko Txapelketa | 63.a |
| 1992 | Emakumezko Frantziako Tourra | 48.a |
| 1992 | Espainiako txapelketa | 1.a |
| 1992 | Olinpiar Jokoak | 34.a |
| 1994 | Emakumezko Frantziako Tourra | 35.a |
| 1994 | Emakumezko Italiako Giroa | 27.a |
| 1994 | Munduko Txapelketa | utzi |
| 1995 | Emakumezko Frantziako Tourra | 57.a |
| 1995 | Espainiako txapelketa | 1.a |
| 1995 | Munduko txapelketa | 84.a |

## Erreferentziak

* ↑ www.sports-reference.com

## Kanpo estekak

* (Gaztelaniaz) Auñamendi Entziklopedia
* Datuak: Q8192291
# 2018ko Frantziako Tourreko 20. etapa

2018ko Frantziako Tourreko 20. etapa :
| Datu orokorrak ||
| Lasterketa | 20، 2018ko Frantziako Tourra |
| Mota | Erlojupeko |
| Data | 2018.eko uztailak 28 |
| Luzera | 31 km |
| Herrialdea | Frantzia |
| Irteera-lekua | Senpere |
| Helduera-lekua | Ezpeleta |
| Bataz besteko abiadura | 45,513 km/o |
| Etaparen emaitza1. Tom Dumoulin40 min 52 s(Team Sunweb)2. Chris Froome+ 1 s3. Geraint Thomas+ 14 s ||
| Sailkapen orokorra etaparen amaieran Geraint Thomas80 o 30 min 37 s(Team Sky)2. Tom Dumoulin+ 1 min 51 s3. Chris Froome+ 2 min 24 s ||
| Beste sailkapenak etaparen amaieranPuntukoa Peter Sagan(Bora-Hansgrohe)Mendikoa Julian Alaphilippe(Quick-Step Floors)Gazterik hoberena Pierre Latour(AG2R La Mondiale)Taldea Movistar Team ||
| ◀ 19 | 21 ▶ |
| | Dokumentazioa |
2018ko Frantziako Tourreko 20. etapa 2018ko uztailaren 28an Senperen hasi zen eta Ezpeletan amaitu zuen, 2018ko Frantziako Tourrean. Etapak 31 kilometro zituen eta banakako erlojupekoa izan zen. Larunbateko etapa hau nahiko gogorra izan zen, izan ere, Ezpeleta ailegatu baino lehen, Pinodietako mendatea igo behar izaten zuten (%10 maldak dituena)
Tom Dumoulin (Sunweb) herbeheretarrak irabazi zuen.

## Etapako sailkapena

Iturria : ProCyclingStats :

## Sailkapen orokorra

Iturria : ProCyclingStats :

## Erreferentziak

* ↑ letour.fr

## Kanpo estekak

* Datuak: Q42146504
* Multimedia: Tour de France 2018, étape 20 / Q42146504
# 2018ko Eskualdearteko Quidditch Kopa

Gasteiz 2018 :
| I. Edizioa ||
| Datu orokorrak ||
| Egoitza | Gasteiz |
| Izen osoa | Eskualdearteko Quidditch Kopa Gasteiz 2018 |
| Antolatzailea | Euskadi Quidditch |
| Sorrera | 2018 |
| Data | Ekainak 16 |
| Ohorezko kuadroa ||
| Txapelduna | Euskal Herria |
| Bigarrena | Galizia |
| Hirugarrena | Katalunia |
| Laugarrena | Erdi--ekialdea |
| Datu estatistikoak ||
| Parte hartzaileak | 4 |
| Partidu kopurua | 10 |
| Gol kopurua | 129 |
| Golegile onena | |
| Kronologia ||
| Aurrekoa | |
| Ondorengoa | 2019ko Eskualdearteko Quidditch Kopa |
2018ko Eskualdearteko Quidditch Kopa txapelketa honen lehenengo ekitaldia da. Ekainaren 16an jokatu zen Gasteizeko La Vitoriana futbol zelaian.

## Partehartzaileak

* Euskal Herria
* Katalunia
* Galizia
* Erdi-ekialdea

## Ligaxka

| Taldea | J | I | G | B | AG | KG | GE | SWIM | %SWIM | HS | %HS |
| Euskal Herria | 3 | 3 | 0 | 0 | 220 | 210 | +10 | 3 | 100% | 3 | 100% |
| Erdi-ekialdea | 3 | 2 | 1 | 0 | 230 | 40 | +190 | 1 | 33% | 2 | 66% |
| Galizia | 3 | 1 | 2 | 0 | 240 | 270 | -30 | 0 | 0% | 1 | 33% |
| Katalunia | 3 | 0 | 3 | 0 | 100 | 270 | -170 | 0 | 0% | 0 | 0% |

### Partiduak
## Kanporaketak

| Final aurrekoak | Final aurrekoak | Finala | Finala |
| Euskal Herria | 100* |
| Katalunia | 50 |
| | | Euskal Herria | 100* |
| | | Galizia | 50 |
| | | Hirugarrena | Hirugarrena |
| Erdi-ekialdea | 50 | Katalunia | 100* |
| Galizia | 120* | | Erdi-ekialdea | 50 |

## Sailkapena

| # | Taldea |
| 1 | Euskal Herria |
| 2 | Galizia |
| 3 | Katalunia |
| 4 | Erdi-ekialdea |

## Kanpo estekak

* Datuak: Q61070230
# 2018ko Espainiako Itzuliko 17. etapa

2018ko Espainiako Vueltako 17. etapa, 2018ko irailaren 12an egin zuten Getxo eta Oiz Mendiaren artean, 166,4 km izan zituelarik. Edizio honetan Euskal Herritik pasa zen etapa bakarra izan zen.

## Emaitza

Iturria : ProCyclingStats :

## Kanpo estekak

* Datuak: Q47295697
* Multimedia: Vuelta a España 2018, stage 17 / Q47295697
# 2018ko Getxoko Zirkuitua

2018ko Getxoko Zirkuitua :
| Datu orokorrak ||
| Lasterketa | 73. Getxoko Zirkuitua |
| Txapelketak | 2018 UCI Europe Tour 1.1 |
| Data | 2018.eko uztailak 31 |
| Luzera | 185 km |
| Herrialdea | Espainia |
| Irteera-lekua | Getxo |
| Helduera-lekua | Getxo |
| Taldeak | 10 |
| Parte-hartzaileak | 72 |
| Amaitu dutenak | 50 |
| Bataz besteko abiadura | 40,858 km/o |
| Emaitzak ||
| Txapelduna | Alex Aranburu (Caja Rural-Seguros RGA) |
| Txapeldunordea | Carlos Barbero (Movistar Team) |
| Hirugarrena | Jon Aberasturi (Euskadi-Murias) |
| ◀2017 | 2019▶ |
| Dokumentazioa ||
LVXXIII. Getxoko Zirkuitua- XVIII. Ricardo Otxoaren Memoriala 2018ko uztailaren 31n egin zuten. 17 km luzera zuen zirkuituak Getxo, Berango eta Leioa zeharkatu zituen eta pelotoiak, 10 bira egin ondoren, guztira 185 km osatu zuen. 1.1. maila zuen.
10 taldek eta 72 txirrindularik hartu zuten parte, horietatik 50 amaitu zirenak. Garailea Alex Aranburu gipuzkoarra izan zen.

## Sailkapen orokorra

Iturria : ProCyclingStats :

## Erreferentziak

* ↑ «Álex Aranburu se estrena en Getxo» El Correo 2018/07/31.

## Kanpo estekak

* Datuak: Q21516800
# 2018ko Espainiako Traineru Txapelketa

2018ko Espainiako Traineru Txapelketa (txapelketaren 71. ekitaldia) urte honetako abuztuaren 4an jokatu zen Castro Urdialesen, eta Zierbenak bere bigarren garaipena lortu zuen, 1949koa irabazi eta handik 69 urtetara.

## Historia

Aurreko urteetan bezala arazo handiak izan ziren Espainiako Txapelketa jokatzeko. Denboraldia estropadaz beteta dago eta Espainiako txapelketak ez du saririk ez eta dietarik ere eskeintzen. 2018an Coruñan jokatzekoa zen baina partaidetza txikia izango zela ikusita berriz ere Castro Urdialesen jokatzea erabaki zen.
Lau traineruk baino ez zuten eman parte hartzeko izena; Bermeok, Hondarribiak, Oriok eta Zierbenak. Aresek ere parte hartzeko asmoa zuen baina azkenean uko egin zion. Hori horrela izanik egun bakarrean jokatu zen, txanda bakarra gainera. Emakumezkoen estropadarik ez zen izan, sanjuandarrek bakarrik erakutsi baitzuten parte hartzeko asmoa.

## Parte-hartzaileak

Talde parte-hartzaileak :
| Taldeak | Traineruak | Patroiak |
| Hondarribia AE Orio AE Urdaibai AE (Bermeo) Zierbena AE | Ama Guadalupekoa San Nikolas Bou Bizkaia Zierbena | Joseba Amunarriz Gorka Aranberri Lur Uribarren Borja Gómez |

## Emaitzak

Behin betiko denborak :
| Postua | Elkartea | 1. Eguna | Diferentzia |
| 1 | Zierbena | 20:14:82 | - |
| 2 | Bermeo | 20:16:96 | 0:02:14 |
| 3 | Hondarribia | 20:33:07 | 0:18:25 |
| 4 | Orio | 20:46:20 | 0:31:38 |

## Tripulazio irabazlea

* Zierbena
** Entrenatzailea: Juan Zunzunegi
** Patroia: Borja Gómez
** Arraunlariak:

## Erreferentziak

* ↑ (Gaztelaniaz) «Un campeonato con menos interés cada vez. Deia, Noticias de Bizkaia» Deia (Noiz kontsultatua: 2018-08-04).

## Ikus, gainera

* Espainiako Traineru Txapelketa

## Kanpo estekak

* (Gaztelaniaz) (LXIX Campeonato de España de Traineras)
* Datuak: Q61070373
# 2018ko Flandriako Tourra

2018ko Flandriako Tourra :
| Datu orokorrak ||
| Lasterketa | 102. Flandriako Tourra |
| Txapelketa | 2018 UCI World Tour 1.UWT |
| Data | 2018.eko apirilak 1 |
| Luzera | 264,7 km |
| Herrialdea | Belgika |
| Irteera-lekua | Anberes |
| Helduera-lekua | Oudenaarde |
| Taldeak | 25 |
| Parte-hartzaileak | 175 |
| Amaitu dutenak | 104 |
| Bataz besteko abiadura | 41,64 km/o |
| Emaitzak ||
| Txapelduna | Niki Terpstra (Quick-Step Floors) |
| Txapeldunordea | Mads Pedersen (Trek-Segafredo) |
| Hirugarrena | Philippe Gilbert (Quick-Step Floors) |
| ◀2017 | 2019▶ |
| | Dokumentazioa |
2018ko Flandriako Tourra txirrindularitzako lasterketa klasiko honen 102. edizioa izan zen. 2018ko apirilaren 1ean ospatu zuten Anberes eta Oudenaarde artean, 264,7 kilometroko ibilbidearekin. Ibilbidean 18 mendate igo zituzten. Proba UCI World Tourren zati izan zen.

## Sailkapen orokorra

Iturria : ProCyclingStats :

## Kanpo estekak

* Datuak: Q47008078
* Multimedia: 2018 Ronde van Vlaanderen / Q47008078
# 3368 Duncombe

3368 Duncombe asteroide baten izena da. 1985eko abuztuaren 22an aurkitu zuen E. Bowell-ek Anderson Mesa Behatokitik.

## Izendapena

Hasiera batean asteroideak 1985 QT izena zeraman. Ondoren Raynor Lockwood Duncombe omentzeko izena eman zitzaion.

## Orbitaren ezaugarriak

3368 Duncombe asteroidearen orbitak batez beste 2,216 UAko distantzia du Eguzkiarekiko. Hurbilketa maximoa 1,974 distantziara egiten du eta urruntze maximoa 2,458 distantziara. Eszentrikotasuna 0,109 da, eta makurdura orbitala 7,11ºkoa da.

## Ezaugarri fisikoak

Magnitude absolutua 13.4 da.

## Kanpo estekak

* Datuak: Q525914
# 337
## Jaiotzak

* Faxian, Txinako fraide eta itzultzaile budista.

## Heriotzak

* Maiatzaren 22a – Konstantino I Handia, erromatar enperadorea (j. 272).

## Kanpo estekak

* Datuak: Q30305
* Multimedia: 337 / Q30305